Թէյլըր Սուիֆթ

Թէյլըր Սուիֆթ (անգլերէն՝ Taylor Alison Swift, ծնած՝ 13 Դեկտեմբեր 1989-ին, Փենսիլվանիա, ԱՄՆ), ամերիկացի երգչուհի, երգահան եւ դերասանուհի։
Ստացած է բազմաթիւ մրցանակներ, որոնցմէ են՝ 10 «Կրեմմ»ի մրցանակը, 19 Ամերիկեան երաժշտական մրցանակը եւ 22 «Պիլպորտ միւզիք» մրցանակը (Billboard Music Award)։ Յունիս 2011-ին ինք եւ Կէրի Անտըրուուտ միակ գեղջկական ոճի կատարողներն էին, որոնք ընդգրկուած էին «Ռոլինկ սթոն» («Rolling Stone») ամսագիրի «(Քուինս օֆ փոփ») «Queens of Pop» ցանկին մէջ։ Իր երաժշտական աշխատանքի ընթացքին Թէյլըր վաճառած է 40 միլիոն ալպոմի եւ 130 միլիոն մեներգներու օրինակներ ամբողջ աշխարհի տարածքին։


== Մանկութիւն ==
Թէյլըր ծնած է 13 Դեկտեմբեր 1989-ին, Փենսիլվանիա։ Անտրիա եւ Սքոթ Սուիֆթ ընտանիքին անդրանիկ երեխան էր ան։
10 տարեկանէն Թէյլըր կը սկսի կիթառ նուագել, կը յօրինէ իր առաջին երգերը, եւ կը մասնակցի շարք մը մրցոյթներու ու փառատօններու։


== Ասպարէզ ==

Թէյլըրի ասպարէզը կը սկսի Օգոստոս 2006-ին, երբ իր «Tim Mc Graw» երգի թեկնածութիւնը կ'առաջարկէ։ 24 Հոկտեմբեր 2006-ին լոյս կը տեսնէ իր ալպոմը, որ կը կոչուի «Taylor Swift»։
16 Հոկտեմբեր 2007-ին լոյս կը տեսնէ «Sounds of the Season։ The Taylor Swift Holiday Collection» ձայնասկաւառակը, որու կը յաջորդէ 2008-ին հրատարակուած «Beautiful Eyes» փոքր ալպոմը։ 2008-ին «Կրեմմ»ի մրցանակաբաշխութեան Թէյլըր «Լաւագոյն նոր կատարող» անուանացանկին մէջ կ'անցնի եւ կ'արժանանայ Էմի Ուայնհաուս մրցանակին։ 11 Նոյեմբեր 2007-ին կը հրատարակուի «Fearless» կոչուող անոր յաջորդ աշխատանոցային ալպոմը:, կը գրաւէ առաջին հորիզոնականը Billboard 200 ցանկին մէջ։ Ալպոմին հրապարակման առաջին շաբաթէն կը ծախուի 592.000 օրինակ։

2009-ին «You Belong With Me» երգի տեսահոլովակին համար ան կ'արժանանայ «Կնոջ լաւագոյն տեսահոլովակ» մրցանակին MTV երաժշտական տեսահոլովակի մրցանակաբաշխութեան ընթացքին:։ 6 Յունուար 2010 -ին People Choice Awards մրցանակաբաշխութեան ընթացքին Թէյլըր կ'արժանանայ «Տարուան երգչուհի» մրցանակին, իսկ յաջորդ տարին՝ Ամերիկեան երաժշտական մրցանակաբաշխութեան ընթացքին կ'արժանանայ «Տարուան լաւագոյն կատարող» անուանումին։
52-րդ «Կրեմմ»ի մրցանակաբաշխութեան ընթացքին ան կ'արժանանայ «Լաւագոյն գեղջկական ոճի երգչուհի», «Լաւագոյն գեղջկական ոճի երգ» մրցանակներուն «White Horse» երգին համար եւ «Տարուան ալպոմ», «Լաւագոյն գեղջկական ոճի ալպոմ» մրցանակներուն «Fearless» ալպոմին համար։ 54-րդ «Կրեմմի»ի ատեն ան դարձեալ «Լաւագոյն գեղջկական ոճի ալպոմ»ի թեկնածութիւն կ'առաջարկէ, եւ կը շահի «Լաւագոյն գեղջկական ոճի երգ» եւ «Լաւագոյն գեղջկական ոճի տեսահոլովակ» մրցանակները «Mean» երգին համար, եւ կը ստանայ «Լաւագոյն գեղջկական ոճի երգչուհի» մրցանակը։ Յաջորդ տարին նոյն մրցանակաբաշխութեան ատեն Թէյլըր կ'արժանանայ «Ժապաւէնի լաւագոյն երգ» անուանումին:։

Հոկտեմբեր 2010-ին լոյս կը տեսնէ երրորդ աշխատանոցային ալպոմը, որ կը կոչուի «Speak Now»։ Ալպոմը Billboard 200 ցանկին մէջ կը զբաղեցնէ առաջին հորիզոնականը եւ մէկ շաբթուան ընթացքին կը վաճառուի 1.047.000 օրինակ։
2011-ին եւ 2012-ին Թէյլըր կը սկսի իր համերգային շրջագայութիւնները ամբողջ աշխարհի տարածքին։ Ան կը ներկայացնէ եօթը համերգ Ասիոյ, տասներկու՝ Եւրոպայի, ութսուն՝ Հիւսիսային Ամերիկայի եւ տասներկու Աւստրալիոյ մէջ:։ Իր շրջագայութիւններուն կը մասնակցի աւելի քան 1,6 միլիոն երկրպագու: Այս շրջագայութիւններուն իբրեւ արդիւնք Թէյլըր կը շահի 123 միլիոն տոլար։ 2011-ին ինք եւ Կէրի Անտըրուուտ իբրեւ գեղջկական ոճի միակ կատարողներ, կ'ընդգրկուին «Ռոլինկ Սթոն» («Rolling Stone») ամսագիրի «Քուինս աֆ փոփ» («Queens of Pop») ցանկին մէջ։
Երգչուհիին չորրորդ աշխատանոցային ալպոմը կը կոչուի «Red», կը հրատարակուի 22 Հոկտեմբեր 2012-ին։ Ամերիկայի մէջ, ալպոմի հարատարակման առաջին շաբթուան ընթացքին, կը ծախուի 1,2 միլիոն օրինակ։
Օգոստոս 2013-ին Թէյլըր իր «I Knew You Were Trouble» երգին համար կը ստանայ «Կնոջ լաւագոյն տեսահոլովակ» մրցանակը MTV երաժշտական տեսահոլովակի մրցանակաբաշխութիւն 2013-ին։ 24 Նոյեմբերի 2013-ին կը ստանայ 3 մրցանակ Ամերիկեան երաժշտական մրցանակաբաշխութեան ընթացքին։ Թէյլըր հինգերորդ աշխատանոցային ալպոմը, որ կոչած է «1989», հրատարակած է 27 Հոկտեմբեր 2014 -ին։ Ալպոմի «Shake It Off», «Blank Space» եւ «Bad Blood» երգերը միջազգային տարբեր մրցոյթներու ընթացքին գրաւած են առաջին հորիզոնականները, ինչպէս նաեւ Billboard Hot 100-ի մէջ։ Փետրուար 2016-ին երգչուհին կը ստանայ երկու մրցանակ «Կրեմմի» մրցանակաբաշխութեան։


== Անձնական կեանք ==
2008 -ին Jonas Brothers խումբի անդամ Ճօ Ճոնասի, Սեպտեմբեր 2012-էն Քոնըր Քենըտիի, 2012-էն, One Direction խումբի անդամ Հարրի Սթայլզի հետ յարաբերութիւններ կը մշակէ: 2015-էն սկսեալ, երգչուհին կը սկսի յարաբերութիւն ստեղծել ձայնի հաղորդավար՝ (DJ)/երգիչ Քելվին Հարիսի հետ, սակայն Մայիս 2016-ին անոնք կը բաժնուին։ Սեպտեմբեր, 2016 թուականէն ի վեր, երգչուհին յարաբերութիւն ստեղծած է Անգլիացի դերասան՝ Ճօ Ալուինին հետ:


== Սկաւառակագրութիւն ==


=== Աշխատանոցային ալպոմներ ===
2006 - «Taylor Swift»
2008 - «Fearless»
2010 - «Speak Now»
2012 - «Red»
2014 - «1989»
2017 - «Reputation»
2019 - «Lover»
2020 - «Folklore»
2020 - «Evermore»
2022 - «Midnights»


== Շրջագայութիւններ ==
Fearless Tour (2009–10)
Speak Now World Tour (2011–12)
The Red Tour (2013–14)
The 1989 World Tour (2015)
Reputation Stadium Tour (2018)


== Արտաքին յղումներ ==
Պաշտօնական կայքԿաղապար:Օրվա հոդված նախագծի մասնակից